ધારાસભ્ય બનીને પોતાનું રાજકીય કદ વધારવાના સપનાં જોનારાઓમાં હાલના મ્યુનિસિપલ ભાજપના નેતા પણ છે. આ મહાશયને નરોડા બેઠક પરથી ચૂંટણી લડવી છે. એક અન્યનાં નયન અમરાઇવાડીની તરફ છે. આમ તો મ્યુનિસિપલ ભાજપમાં મહત્વાકાંક્ષીઓનો પાર નથી, પરંતુ છેક દિલ્હી હાઇકમાન્ડ કે પ્રદેશ હાઇકમાન્ડ સાથે ગાઢ સંપર્ક ધરાવનાર ગણ્યાગાંઠયાઓનેે જાન્યુઆરી, ર૦૧૮માં ગુજરાત વિધાનસભામાં શાનભેર બિરાજમાન થવા ટિકિટની તક મળશે. ભાજપને એન્ટી ઇન્કમબન્સીનો ભય હોઇ શહેરમાં મોટા પાયે નવા ચહેરાઓને પ્રાધાન્ય અપાશે. તેવું ચર્ચાતું હોઇ આ સઘળા મહત્વાકાંક્ષી કોર્પોરેટરો દિલ્હીના આંટાફેરા કરશે. કેમ કે રાજ્યની તમામ ૧૮ર બેઠકની સમીક્ષા ભાજપ હાઇકમાન્ડ દ્વારા આટોપાઇ ગઇ હોઇ હવે તખ્તો દિલ્હી ખસેડાયો છે.